Hampton County 911, nasaan ang emergency mo?
Si Alex Murdaugh ito, sa 4147 Moselle Road.
Kailangan ko ng pulis at ambulansya, ngayon na.
Nabaril ang asawa't anak ko.
Tama ba, 4147 Moselle Road sa Islandton?
-Oo, 4147 Moselle Road. -Sige.
-Wag mong ibababa. -Pakibilisan.
Walang-awang pagpatay ito.
Central 717. Tiyak na ang pinangyarihan.
White Female, White Male. Parehong may tama ng baril sa ulo.
Mahabang kuwento 'to.
Naaksidente sa bangka ang anak ko noong mga nakaraang buwan.
Alam kong 'yon ito.
Hello, ito ang AmTel operator, tumatawag mula sa
Alvin S. Glenn Detention Center
na may prepaid collect call mula kay…
Alex.
Uy, Bus.
-Uy. -Kumusta?
Mabuti naman.
Makinig ka. Sinabi ni Jim na marami pa silang
kinasuhan noong Biyernes,
pero alam mong grabe na 'yon, di ba?
Oo.
Idinidiin lang nila 'yon sa akin. Alam mo 'yon, di ba?
Alam ko.
Pero kakayanin ko 'yon.
Kaya wag kang mag-alala.
NOONG ENERO 23, 2023, DUMATING SI ALEX SA COLLECTON COUNTY COURTHOUSE
PARA LITISIN SA PAGPATAY SA ASAWA'T ANAK. SIYA AY NAGHAIN NG NOT GUILTY PLEA.
-Alex Murdaugh… -Sulit ba?
-Bakit mo 'yon ginawa?
Masaya ka bang malaya ka?
Mahiya ka naman sa ginawa mo sa asawa't anak mo!
Nagtataka lang.
Buster, may sasabihin ka ba?
Ako si Rebecca, Becky Hill,
at ako ay tubong Walterboro.
Mahal ko ang probinsiya't trabaho ko.
Ako ang aktuwaryo ng Colleton County.
Kami ay mga nahalal na opisyal na namamahala sa nangyayari sa hukuman.
Malaki ang paghahanda sa paglilitis kay Alex Murdaugh.
Nagtatrabaho at nag-uusig na ang mga Murdaugh
sa korteng iyon mula 1920.
Pagpasok mo sa korte, nandoon ang lolo ni Alex sa likurang pader
na may ginintuang larawan.
Ipinababa iyon ng hukom, kaya pag pasok mo at tumingin ka sa kaliwa
may mas malinis na bahagi kung saan isinabit ang larawan.
Sa loob ng 100 taon, nag-uusig ng mga kaso ng pagpatay ang mga Murdaugh
sa mismong silid na iyon.
Matagal na noong nagkaroon ng ganitong kalaking paglilitis
na nangyari sa maliit na bayan ng South Carolina.
Alam naming dapat magtulungan bilang isang probinsiya
at maghanda sa anumang puwedeng mangyayari.
Sa pagpili ng hurado,
na nagpakita kung gaano kaliit ang komunidad na ito.
Nagpadala sila ng 900 summon.
Kung nagsimba ka noong umaga,
isa sa 20, isa sa 25 katao ang tumanggap ng jury summon.
Muntik nang maging hurado ang anak ko.
Sabik na sabik siya.
Nagkakaisang komunidad. Na di sapat ang, "Kilala ko ang mga Murdaugh."
Dapat parang, "Nagpunta ako ng prom kasama si Alex."
Pangalawang araw na. Sa loob ng hukuman kanina,
ang proseso ng sertipikasyon ng hurado ay natapos na.
May mga maaaring hurado na tayo
kung saan makukuha natin ang 12 hurado at anim na kahalili.
Balita ko, mahigit 900 katao ang pagpipilian nila.
Ako 'yong pangalawang napili.
Mahalaga 'yon. Dapat tama ang magawa namin.
Bigyan ng pagkakataon si Mr. Murdaugh.
Masuwerte akong napili ako. At gusto kong pumunta rito araw-araw.
At importanteng nasa korte araw-araw.
Dumating ka sa korte ng mga 8:00 ng umaga. Karaniwang nagsisimula iyon ng mga 9:30.
May pila ng mga tao sa paligid ng hukuman.
Parang pila 'yon para sumakay sa roller coaster ng Disney.
Diretso na tayo sa korte.
Magkita tayo sa South Carolina.
Nilitratuhan nila ang lahat ng news outlets.
May mga nag-video pa para sa social media.
Mga alas-otso kami dumating ng team ko sa hukuman.
Alam n'yo, sobrang gulo rito, seryoso.
Tuloy-tuloy lang ito.
May reaksiyon si OJ Simpson sa paglilitis kay Alex Murdaugh.
Nag-post siya ng tatlong minutong video sa social media.
Pakinggan.
Ako ito.
Marami ang humihingi sa opinyon ko tungkol sa paglilitis kay Alex Murdaugh.
Di ko alam ba't iniisip nilang eksperto ako, pero…
Di ako magugulat kung matatalo siya. Sinasabi ko lang.
Sa paglilitis, kaunti lang 'yong inilabas sa publiko.
Mula sa mga natagpuang basyo, alam natin ang ipinambaril kina Maggie at Paul.
Alam nating may mga ganoong baril ang mga Murdaugh,
pero di natagpuan ang mga ginamit sa pagpatay.
Walang saksi sa nangyari noong gabing 'yon.
May nagsasabing tumulong siya.
May teoryang "Si Eddie na Pinsan."
'Yon ang sinasabi ni Alex na bumaril sa kanya sa ulo
at sa kanya pumupunta ang lahat ng tseke 'gang noong pagpatay.
Lumabas ka ng bahay mo,
at kita mo 'yong sobrang kapal na niyebe sa lupa,
malinaw na ebidensiya 'yon na nagniyebe noong tulog ka kagabi.
Kasinghalaga nito ang direktang ebidensiya, pero minsan…
Ang mga hurado ay nakondisyon na para maniwalang nagkasala 'yong tao,
kumbinsihin mo sila nang walang pagdududa, di lang makatwirang pagdududa.
Napakabigat na sirkunstansiyal na kaso ito
na sangkot ang karahasan sa mag-ina ng isang tao.
Naisip kong sobra kaming mahihirapang mangumbinsi
gamit ang sirkunstansiyal na ebidensiya.
Sina Dick Harpootlian at Jim Griffin at ang legal team nila,
mahuhusay silang abogado. Magagaling silang abogado.
Nirerespeto ng lahat ang kakayahan nila bilang criminal defense team.
At ganoon kami.
Ilang linggo bago ang paglilitis, kinausap ko si Creighton.
Sabi ko, "Creighton,
pupunta ako roon sa Walterboro,
at sasali ako sa kasong ito."
"Pero ayokong maramdaman mong inaagaw ko ito."
'Yong analogy na ginagamit niya, siya si FDR at ako si Eisenhower.
Ako ang amo mo, pero ikaw ang sumusugod sa mga baybayin ng Normandy.
'Yong unang araw ng paglilitis,
papasok si Alex at sinabing, "Magandang umaga, Ms. Becky, kumusta?"
Para bang wala lang 'yon.
Mga isa o dalawang linggo, matatapos na ito.
Uuwi na tayong lahat.
Lilipas lang ang lahat ng ito.
Magpapatuloy tayo sa pambungad na pahayag ng Estado.
Salamat, Your Honor.
Makakakita ka ng mga video statement
ni Alex Murdaugh.
Maraming forensic evidence.
Isang napakahalagang forensic evidence na maririnig mo sa kasong ito
ay ang cell phone evidence.
Cell phone ni Alex, cell phone ni Maggie,
Cell phone ni Paul.
Maririnig mo ang ilan sa mga nangyayari
sa buhay ni Alex Murdaugh hanggang sa araw na iyon.
Mga nangyari noong araw na iyon. Mga mangyayari.
Perpektong bagyo na namumuo.
Pakinggan ang namumuong bagyo na naging problema
noong Hunyo 7, 2021,
ang araw, na ipapakita ng ebidensiya, na pinatay niya sina Maggie at Paul.
Makikita n'yo rin ang kamerang suot ng mga pulis na dumating sa pinangyarihan.
Pakinggan ang sasabihin niya. Tingnan kung paano siya kumilos.
Sa loob ng ilang minuto, sinabi niya na tungkol ito sa bangka.
Mahabang kuwento 'to.
Naaksidente sa bangka ang anak ko noong mga nakaraang buwan.
Pinagbabantaan siya.
-Alam kong 'yon ito. -Sige.
Ito si Alex Murdaugh.
At si Alex ang mapagmahal na ama ni Paul
at ang mapagmahal na asawa ni Maggie.
Isinusuko ko sa inyo na ang narinig ninyo sa Attorney General na "katotohanan,"
ay mali.
Walang saksi.
Walang kamera. Walang fingerprints.
Walang forensics na nag-uugnay sa kanya sa krimen. Wala.
Hindi niya iyon ginawa.
Sinabi ng depensa na paghihiganti ang motibo.
Baka may kinalaman sa droga.
Baka vigilante lang. Baka may kinalaman ito sa bangka.
Karamihan sa sirkumstansiyal na kaso, may mga bagay na di tumutugma.
Sa simula pa lang, mahalagang maitatag na ang nag-udyok
para mabunyag ang lahat
ay ang kaso sa bangka.
Dahil sa bangka, nagkaroon ng kriminal na pananagutan si Paul
na nagbanta sa pagkasira ng legacy ng pamilya
na siyang napakahalaga kay Alex.
Noong binanggit siguro ni Mr. Alex 'yong sa bangka,
sine-set up niya 'yon para di sa kanya masisi.
Gaya noong pumunta siya sa ospital matapos 'yong aksidente sa bangka
Pakiramdam kong may gagawin o sasabihin siya para sa iba masisi.
Miley, Mallory, Paul, Anthony, Connor.
Tingin ko, kami ang sinisisi niya sa pagbagsak niya.
Ang aksidente sa bangka ang dahilan
kaya nagsilabasan ang lahat ng ginawa ng taong ito.
Wala naman yatang kinalaman 'yong sa bangka
sa kamatayan nina Paul at Ms. Maggie.
Kakaibang sakit
na marinig iyon sa iba, lalo na sa kanya.
Papaalam ka na? Upo.
Mabait, ah.
'Yan.
Tara, baby.
Noong isang linggo lang, naupo ako
at pinanood ko ang dokumentaryo.
Tinatawag ko silang mga bata, alam kong mga bata sila,
pero nakita ko ang kuwento nila.
Kung paano sila nasaktan.
Mallory!
Nasaan si Mallory?
Naantig ako kay Anthony, sa kung paano niya inilarawan si Paul.
Nagsaya sila. Nangisda, nangaso.
'Yong hindi alam ng iba.
Ilang taon na akong nagtatrabaho kina Maggie at Alex.
Bago 'yon, correction officer ako sa kulungan.
Nakilala ko si Alex noong mga huling '90s.
Nakatrabaho ko si Alex sa pagsasalin ng sinasabi sa korte
para sa mga kliyenteng nag-e-Espanyol.
Pagkatapos noon, nakilala ko ang asawa niyang si Maggie.
Kinailangan ni Maggie ng tulong sa mga bata.
Sabi ko, "Matutulungan ko siya."
Noong nagsimula ako roon kay Maggie,
napagtanto kong di siya mahigpit, mala-prinsesa, alam mo 'yon, masungit.
Nakakatawa siya.
Sige na, Bubba.
Handa ka nang umalis? Sakay.
Mahal ni Maggie si Bubba.
Para siyang premyong pag-aari niya. Wala siya sa kulungan ng aso.
Kung saan man sila magpunta, kasama siya. Kahit sa bangka.
Pag bibisita sila sa pamilya ni Maggie, kasama siya.
Tara, Bubba. Tara.
Sa paglipas ng mga taon, mas naging malapit ang pagkakaibigan namin.
Tatawagan niya ako ng 11, 12 o'clock ng gabi at tatanungin kung gising ako.
"Siyempre gising ako. Sinagot ko, e."
Sasabihin niya, "Sige, sasabihin ko ang ginawa ko."
Masasabi kong mahal ni Alex si Maggie.
Pupunta siya sa kusina sa umaga at sasabihing, "Mahal, aalis na ako."
"Sige, mamaya na lang."
Limang minuto sa daan, magkausap na sila sa phone.
Gustong-gusto siya ni Alex.
Ipinagmamalaki niya ang asawa niya,
sa mga nagawa nito.
Pero may imahe na dapat mong panatilihin.
Malaki ang kinalaman doon ng pangalang Murdaugh.
Apat na taon kaming nag-date ni Paul.
Noon, lagi kaming nag-uusap ni Maggie.
Mauupo kami sa kusina at mag-uusap.
Sinabi niya, isang beses,
gustong makipagdiborsiyo ng asawa ni Mr. Randolph,
at inilathala niya ang obitwaryo ni Ms. Libby sa Hampton Guardian.
Obitwaryo 'yon na siya mismo ang nagsulat,
at parang akto 'yon nang pananakot para manatili siya.
Paraan niya siguro 'yon para ipaalam sa akin ang pinapasok ko.
Ngayon, tingin ko parang babala iyon.
Handa na ba tayong magpatuloy ng Estado?
-Opo, Your Honor. -Opo, sir.
Bilang tagausig, nagsasalita ka sa ngalan ng biktima,
at ang trabaho mo ay tanggapin ang katotohanan, gaya ng alam mo,
at magkuwento gamit ang mga katotohanan at ebidensiya
na pinapayagang ilahad.
Kaya kailangan mong ikuwento nang magulo
at pagsama-samahin sa pangwakas na argumento.
Gusto ko nang i-play ang mga bodycam para sa mga hurado
kasi gusto kong malaman nila ang boses niya,
na siyang kakaiba.
Your Honor, may mga larawan dito,
kaya dapat takpan ng lahat ang monitor nila.
Central 717. Tiyak na ang pinangyarihan.
White Female, White Male. Parehong may tama ng baril sa ulo.
Ipinapaalam kong dahil sa pinangyarihan,
kumuha ako ng baril at dinala ko rito.
Nasa sasakyan mo?
-May baril ka ba? -Wala, sir.
-Nakasandal sa kotse ko. -Tumalikod ka.
-Wala akong kahit ano. -Opo, sir. Nakikita ko.
Ito lang ba ang armas na dala mo?
Ito lang, o marami pa sa truck?
Sa tingin ko.
-Patay na sila, di ba? -Opo, sir. Mukha nga.
Randy, patay na sina Maggie at Paul.
Kailan mo sila huling nakasama?
-O nakausap, o kahit na ano? -Kaninang gabi.
-Di ko alam 'yong eksaktong oras, pero… -Sige.
Umalis ako. Mga isa't kalahating oras akong nasa nanay ko,
at nakita ko sila, mga 45 minuto bago 'yon.
Dalawang oras kaming bumiyahe ni Paul nitong hapon.
Anak mo 'yon, si Paul?
May titingin ba sa kanila?
Tiningnan na nila sila.
-Tiningnan na nila? -Opo, sir.
Opisyal na patay na sila?
Opo, parang gano'n na nga.
-Pasensya na. -Hindi, ayos lang 'yon.
Kumusta?
Tinatakluban ba sila?
-Pamilyar kayo sa pamilyang ito? -Oo.
Hindi ako, no'ng sinabi niya lang.
Sige. Sasabihin ko sa 'yo mamaya.
'Yong ginoong nakaputing shirt ay asawa niya, at tatay nito.
Si Paul Murdaugh 'yon.
Si Paul Murdaugh 'yong sa aksidente sa bangka nitong mga nakaraan.
Paghihiganti 'to sa pamilya.
Posible.
Noong nasa hukuman kami, inaalam lang namin
kung sino ang gagawa nito.
Kilala ko ang karamihan sa bangka,
at hindi iyon tama.
Kung isa 'yon sa mga nasa bangka,
kapamilya man o kaibigan na mula sa panig na 'yon
na gusto silang saktan,
parang hindi naman sila ganoon.
Sandali na lang, kukunin na natin ang papel na ito.
Sige.
At ang gusto ko, dito kuhanin para hindi nila makita.
Titingnan namin kung may…
Kasi mababagot nito ang lahat.
Kung may baril sa ilalim niya,
mapapabagal natin ito at SLED na ang bahala.
Sige.
Pero kung hindi, aatras agad tayo.
-Sige. -At mas palayuin pa ang lahat.
'Yon ang phone niya.
Di niya yata naibalik sa bulsa ang phone niya.
Di ko pa natatanong ang phone sa tatay,
pero sinabi niyang tiningnan niya 'yong mga pulso.
May shotgun siya. Inilagay ko 'yon sa sasakyan ko.
Pataas 'yong baril. Nakakalat 'yong dugo sa kisame.
Pumasok dito, sabog 'yong taas.
Pagpapakamatay ang ituturo no'n.
Bale, pumunta siya rito, kinuha ang shotgun.
-'Yon ang iniisip ko. -Posible.
Sabog 'yong utak ni Paul.
Maraming beses binaril si Maggie.
Natatakot silang baka pinatay ni Paul ang nanay niya at saka nagpakamatay,
kaya titingnan nila ang ilalim ng katawan niya, para makita kung may baril doon.
Naku, baka murder-suicide 'to?
Pero bakit hindi sangkot si Alex,
nabaril o kahit nasaktan man lang?
-Nawa'y masiyahan ang Korte. -Sige.
Tatawagin ng Estado ng South Carolina si Special Agent David Owen.
Mga hatinggabi ako dumating sa pinangyarihan.
Nakaputing T-shirt, green cargo khaki na shorts,
matingkad na sapatos.
Sa bodycam footage, pumasok si David sa driver's side.
Si Alex, sa passenger side.
Kinuha ni Agent Owen ang bodycam niya at inilagay sa salamin ng sasakyan,
kaya mayroong fishbowl effect,
kung saan kitang-kita mo si Alex.
Simulan natin sa simula. Hinay-hinay lang.
Pagbalik ko rito,
Huminto ako at nakita ko siya, at, alam kong may masamang nangyari.
Tumakbo ako. Alam kong napakasama no'n.
'Yong anak ko, kita ko 'yong utak niya.
Sinubukan ko munang itihaya si Paul.
Nalaglag 'yong phone niya sa bulsa niya.
Sinubukan kong galawin 'yon, iniisip kong…
Pero ibinaba ko agad.
Tapos, pumunta ako sa asawa ko, at… kita ko…
Bakit ka pumunta rito ngayong gabi?
Late-stage Alzheimer's patient ang nanay ko. Nasa ospital ang tatay ko.
Nababahala ang nanay ko.
Pag gano'n, pinupuntahan ko sila.
May problema ba kayo rito? Mga trespasser? Mga nag-aakyat-bahay?
Wala akong alam. Ang naiisip ko lang
ay 'yong anak kong si Paul, ilang taon na noong naaksidente siya sa bangka.
Maraming pangit na publicity roon,
at ang daming tao sa online, mga masasama.
Pero maraming beses siyang sinuntok at inatake.
Kaya, iyon. Pero, di naman ganito.
Sige. May partikular ba na tao o grupo?
Hindi ko alam.
Walang nakakakilala kay Paul Murdaugh
ang nagbanta sa kanya.
Anumang mga banta o trash talk ay marahil galing sa mga taong
hindi pa nakapunta sa Hampton, South Carolina,
at lalong hindi kilala si Paul.
Nasa ibabang palapag ang apartment niya.
Sasabihin niya kay Maggie na lalapit ang mga bata sa bintana
at tatawagin siyang, "Mamamatay-tao!"
Mga ganoon, at sisigawan siya.
Kahit di ko nakakausap si Paul, alam ko
na nagsisisi siya.
Kahit na hindi siya nakahingi ng tawad
nang hayagan, sa publiko, o anuman ang gusto n'yong itawag,
alam ko at ng ilan sa malalapit na kaibigan…
na nasasaktan siya.
ANG MALUNGKOT NA BUHAY
May mga gustong sabihin si Paul,
pero naniniwala akong pinipigilan siya o, alam mo na.
Hanggang sa mamatay siya, nasa truck ni Paul ang obitwaryo ni Mallory.
Walang araw na lumipas
na hindi niya naalala si Mallory.
Sa oras na ito, tinatawag ng Estado ng South Carolina si Ms. Blanca Simpson.
Napakahalaga ng timeline ng ika-7 ng Hunyo.
Di lang ang katotohanan sa nangyari ang gusto ko,
pero gusto ko silang makilala.
Sinusubukan naming mas maging tao
sina Maggie at Paul sa pamamagitan ng mga testigo.
Dapat alam nila kung sino'ng pinag-uusapan,
at mahirap 'yon.
Pero si Blanca, napansin siya dahil doon.
Kahit di mo pansin, nanginginig ang buong katawan ko.
Tumingin ako nang kaunti,
at nakita ko ang itsura niya,
at napagtanto kong gusto niyang tumingin ako.
Pero alam ko na kung tumingin ako,
di ko masasabi ang testimonya ko.
Ms. Simpson, gusto kong bumalik ka sa isip mo at dalhin ang mga hurado
noong Hunyo 7, 2021.
HUNYO 7, 2021 ARAW NG MGA PAGPATAY
NAGISING SI MAGGIE SA MOSELLE
Lagi kaming nag-uusap ni Maggie sa phone.
Nag-usap kami sa phone noong umagang iyon, at nag-usap din buong araw.
Ay, talaga?
E, ano 'yon?
Noong papasok na ako sa trabaho, tinawagan niya ako,
at tapos nag-text siya.
Sinabihan niya ako kung puwedeng dalhan ko si Alex ng Capri-Suns.
Sabi ko, "Sige."
Habang nag-uusap kami sa phone, narinig ko si Alex.
May appointment siya sa doktor, kaya di ko siya naabutan.
Pagdating ko,
lumabas si Alex ng kuwarto,
siguro mga isang oras pagkarating ko?
Nakasuot siya ng khaki at asul na blazer niya.
Si Alex, may mga bagay na gusto niya kung paano ginagawa.
Mga suit niya, pagkakuha mo 'yon sa mga tagalinis,
aalisin mo 'yon sa hanger nila, at inilagay mo sa ibang hanger.
Sa polo, gusto niyang nakataas ang kuwelyo at nakabutones ang itaas.
Noong umagang iyon, medyo ninenerbiyos siya.
Parang isinuot lang niya
'yong suot niya kagabi at nag-jacket.
Di man lang siya nag-ayos ng buhok.
Bale, mukha lang siyang… pagod.
Nakalabas pa sa jacket ang kalahati ng kuwelyo niya.
Sabi ko, "Tara dito,"
at inayos ko 'yong kuwelyo.
Sabi niya, "Sige, mamaya na lang,"
at lumabas siya ng pinto.
Alam naming 'yong kaso sa bangka ang kailangan trabahuhin ni Alex.
Lumalaban sa napakalakas na sibil na kaso,
malalantad nito ang pananalapi ni Alex.
Naiugnay namin ang kahalagahan do'n sa bangka
kay Jeanne Seckinger,
ang chief financial officer ng law firm.
CFO si Jeanne pero COO rin siya. Siya 'yong nagpapatakbo.
Napakatalino niya, at prangka siya.
Nakahanap si Jeanne Seckinger ng pruweba na nagnanakaw si Alex,
at noong ika-7 ng Hunyo, kinompronta niya siya.
Nalaman ko
na may kabuuang $792,000 ang nawawala.
Di namin iniisip na ginagamit ni Alex ng pondo.
Ang inaalala namin, naglalagay siya ng pera
sa pangalan ni Maggie para makaiwas dahil sa aksidente sa bangka.
Kaya noong ika-7 ng Hunyo, aalamin ko ulit kung ano'ng nangyari.
Nasa ikalawang palapag ang opisina niya.
Pagdating ko, tumingin siya sa akin at sinabing, "Ano'ng kailangan mo?"
at tiningnan ako nang masama,
tingin na di ko makukuha kay Alex.
May sinagot siyang tawag habang nag-uusap kami.
Tungkol sa tatay niya ang tawag na 'yon, na nasa ospital.
Mamamatay na siya,
at wala nang ibang magagawa 'yong pamilya.
Kaya binago no'n ang mood ng usapan. Tumigil na kami sa negosyo,
at tinanong ko agad ang pamilya niya, ang tatay niya.
Nag-usap kami bilang magkaibigan. Nag-aalala sa pamilya,
Nag-text sa akin si Maggie,
nasa ospital daw ulit ang tatay ni Alex.
HINIHINTAY KO 'YONG DOKTOR. PINAPAUWI AKO NI ALEX. NASA OSPITAL ANG TATAY NIYA.
WALANG CANCER. PNEUMONIA ITO.
Tingin ko, alam niya na sa puntong iyon na kapag may nangyari kay Randolph,
guguho si Alex.
Malapit talaga siya sa tatay niya, tulad ni Paul.
Sobrang malapit si Paul kay Mr. Randolph.
Di man 'yon napag-uusapan, pero sa tingin ko, alam ng pamilya
na kapag wala na si Mr. Randolph,
magbabago ang pagsasama ng pamilya.
Mawawala na 'yong kaisahan ng pamilya.
Naging caregiver ako ng nanay ni Alex sa loob ng tatlong taon.
Kakaiba si Mr. Randolph.
Prangka siya
at mabuting tao.
Noong Hunyo 7, ipinaalam sa amin ng pamilya na nasa ospital siya.
May sakit siya, at lumalala ito.
Napakahirap no'n para sa Murdaugh.
Napakahirap para sa kanila.
Nasa doktor si Maggie sa araw na iyon.
Magka-text kami.
Nag-aalala si Maggie sa kalusugan ni Alex.
Laging pabalik-balik si Alex sa tatay niya.
Minsan naiinis na si Maggie
kasi parang lagi siyang umaalis,
at pakiramdam niya, lagi siyang tinatawag ng kapatid niya para kay Mr. Randolph.
Sinabi ko sa kanya na ipagdasal 'yon, at huminahon sila, magpahinga.
Iyon ang gusto kong ipaalam sa kanya.
At dinadamayan din siya kasi nag-aalala siya.
Iyon ang ikinagulat ko,
na hindi si Alex ang pumunta sa ospital noong araw na iyon.
Bandang alas-kuwatro, tumunog ang office extension ko.
Naalala ko 'yon, dahil iniisip ko
na pupunta ng ospital si Alex.
Hinihingan niya ako ng impormasyon sa 401(k) na balanse niya
kasi sabi niya, may inaasikaso siyang pinansiyal
para sa pagdinig sa aksidente sa bangka.
Di ako nagulat na tumawag siya at tinatanong ako tungkol doon,
pero nagulat akong nandoon pa rin siya, inaasikaso 'yon.
Akala ko aalis siya para sa tatay niya.
Noong linggong 'yon, namamalagi si Maggie sa Edisto
dahil may mga ginagawa sila roon.
Naghahanda lang siya para sa Ika-apat ng Hulyo.
Gusto niyang pumunta roon ang pamilya niya.
Nag-text siya sa akin, pinapabalik daw siya ni Alex sa Moselle.
Pinauwi rin niya si Paul.
Sabi ni Maggie, "Makakapagluto ka ba, pupunta kasi si Paul?"
Tinext ko siyang nasa kalan 'yong hapunan.
Katatapos ko lang maglinis, magsara. At umalis na.
MAGGIE: GUSTO MO BANG MAGPA-FOOT MASSAGE TAPOS UUWI NA AKO
PAUL: SIGE
MAGGIE: MAHAL KITA AT IPINAGLUTO KA NI BLANCA
PAUL: ANO'NG NILUTO NIYA?
MAGGIE: COUNTRY FRIED STEAK AT MACARONI AND CHEESE.
Naghihintay ako ng tawag noong gabing 'yon.
At pagdating ng alas-nuwebe,
nagtataka ako't di pa siya tumatawag,
kasi pag nagluluto ako, lagi siyang tumatawag
para sabihan ako, na kumain na sila, na masarap 'yon.
Pero 'yon ang huling beses na nakausap ko si Maggie.
ROGAN GIBSON: YO
ROGAN GIBSON(KAIBIGAN NI PAUL): PATAWAGIN MO SA AKIN SI PAUL
ALEX: TAWAGAN MO AKO MAHAL
ALEX: TAWAGAN MO AKO. EMERGENCY.
Tagapagsalin ng Subtitle: Chris E.